31 joves participen a les Jornades Formatives de Mediació entre iguals organitzades per l'IES Clara Campoamor d'Alaquàs
24/04/2019

# 31 joves participen a les Jornades Formatives de Mediació entre iguals organitzades per l'IES Clara Campoamor d'Alaquàs

*   24/04/2019
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=17357

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17357%2F0&title=Ajuntament%20d%27Alaqu%C3%A0s.%20Premsa.31%20joves%20participen%20a%20les%20Jornades%20Formatives%20de%20Mediaci%C3%B3%20entre%20iguals%20organitzades%20per%20l%27IES%20Clara%20Campoamor%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17357/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17357/24042019349f9e0d-be6d-422e-ac43-e8d690a9f534_Form_4.jpg)](https://www.alaquas.org/ficheros/documentos/2019/2/17357/24042019349f9e0d-be6d-422e-ac43-e8d690a9f534_Form_10.jpg "<a href='https://www.alaquas.org/ficheros/documentos/2019/2/17357/24042019349f9e0d-be6d-422e-ac43-e8d690a9f534_Form_10.jpg' target=_blank><i class='fa fa-external-link' aria-hidden='true'></i>.31 joves participen a les Jornades Formatives de Mediació entre iguals organitzades per l'IES Clara Campoamor d'Alaquàs</a>")

Les jornades a les que col·labora el Departament de Joventut de l'Ajuntament d'Alaquàs s'han convertit en trobada clau per posar en comú les propostes i iniciatives escolars en matèria de mediació entre iguals

L'Equip de Convivència i Mediació de l'IES Clara Campoamor d'Alaquàs celebrava el passat 16 d’abril l’última de les cinc sessions de formació en mediació que van iniciar-se al mes de març. A les instal·lacions juvenils del Centre El Passatge es donaven cita els 31 components d’aquest projecte que es du a terme any rere any gràcies a la participació activa de l’alumnat del centre així com dels pares i mares i el professorat. Una iniciativa que té per objectiu formar, visibilitzar, compartir, i renovar les experiències dutes a terme per l’Institut de Secundària d’Alaquàs, posant en comú els projectes dels i les participants en matèria de convivència en les aules.

A la cita van estar presents l’Alcaldessa d’Alaquàs, Elvira García Campos, la Regidora de Joventut Diana Muñoz i la Directora del centre, Marian Espert, així com la resta de professorat que forma part del Programa i que edició rere edició du a terme aquestes iniciatives formatives fora de l’horari lectiu.

El programa de mediació escolar és una eina molt útil per a millorar la convivència al centre i forma part de l’activitat diària de molts centres educatius. Concretament a l’IES Clara Campoamor, durant el curs 2005-06 es formà un equip de professors i de professores voluntàries que s’encarregaren de la seua difusió a la resta del professorat, a l’alumnat i a les famílies, així com de la formació de l’alumnat mediador.